Isavia ohf. hyggst stefna eiganda sínum til greiðslu á rúmlega tveggja milljarða skuld að því er Guðjón Helgason upplýsingafulltrúi félagsins hefur staðfest við Viðskiptablaðið . Félagið telur upphæðina samsvara skaðabótum vegna tjóns sem félagið varð fyrir eftir að Héraðsdómur Reykjaness aflétti kyrrsetningu á þotu leigufélagsins ALC . Þetta kemur fram á í kröfubréfi Isavia til ríkislögmanns en Kjarninn sagði fyrst frá . Í lok mars kyrrsetti Isavia vél sem Wow air hafði leigt af ALC en þeirri vél var ætlað að tryggja greiðslu tveggja milljarða skuldar Wow við Isavia . ALC krafðist þess að fá vélina afhenta með beinni aðför . Því var hafnað í héraðsdómi en einnig sagt í úrskurðinum að umrædd vél gæti aðeins verið til tryggingar þeirrar skuldar sem hún stofnaði til . Málið gekk til Landsréttar sem staðfesti úrskurðarorð héraðsdóms en á öðrum forsendum . Þann úrskurð felldi Hæstiréttur úr gildi með dómi sínum þar sem aðilar höfðu í raun lýst sig sammála úrskurðarorðinu . Málinu var því vísað á ný til Landsréttar sem staðfesti úrskurð héraðsdóms . Í kjölfarið greiddi ALC skuldina sem tengdist umræddri vél , um 80 milljónir króna , og krafðist þess því næst að kyrrsetningu yrði aflétt . Fallist var á það og því hafnað að fresta réttaráhrifum úrskurðarins . Flugvélinn var flogið af landi brott í júlí . Isavia telur sig hafa orðið fyrir tjóni vegna þessa og að héraðsdómari málsins hafi sýnt af sér „ saknæma og ólögmæta háttsemi við úrlausn málsins . “ Bréf þessa efnis var sent ríkislögmanni fyrir sléttri viku og líklegt að málinu verði stefnt fyrir dóm .